ທ່ານຣອມນີໄດ້ຮັບໄຊຊະນະໃຫຍ່ ໃນມື້ Super Tuesday (ເບິ່ງວີດີໂອ)
ທ່ານມິດ ຣອມນີ ຊະນະການເລືອກຕັ້ງຂັ້ນຕົ້ນຂອງພັກ Republican ຄັ້ງຍິ່ງໃຫຍ່ ໃນວັນອັງຄານ ວານນີ້
ທ່ານມິດ ຣອມນີ ຜູ້ສະມັກຮັບເລືອກຕັ້ງປະທານາທິບໍດີສະຫະລັດສັງກັດພັກ Repu blican ໄດ້ຮັບໄຊຊະນະໃນ 6 ລັດໃນບັນດາ 10 ລັດ ທີ່ຈັດການເລືອກຕັ້ງຂັ້ນຕົ້ນ ຂຶ້ນ ເພື່ອໃຫ້ໄດ້ຖືກແຕ່ງຕັ້ງໃຫ້ເປັນຜູ້ສະມັກເລືອກຕັ້ງຕາງໜ້າພັກໃນວັນອັງຄານ ວານນີ້ ຮວມທັງການໄດ້ຮັບໄຊຊະນະຢ່າງວຸດວິດ ໃນລັດ Ohio ນັ້ນ ໄຊຊະນະຂອງທ່ານຣອມນີທີ່ລັດ Ohio ເໜືອຄູ່ແຂ່ງ ທ່ານຣິກ ຊັນໂຕຣັມ ອະດີດ ສະມາຊິກສະພາສູງສະຫະລັດ ແມ່ນລື່ນກັນພຽງແຕ່ 1 ເປີເຊັນ ນອກນີ້ ທ່ານຣອມ ນີ ຍັງໄດ້ຮັບໄຊຊະນະໃນການເລືອກຕັ້ງຂັ້ນຕົ້ນໃນລັດ Vermont, Virginia ແລະ Massachusetts ຕະຫຼອດທັງກອງປະຊຸມຄໍກັສຂອງພັກໃນລັດ Idaho ແລະລັດ Alaska ເຊ່ນກັນ ໃນການຖະແຫລງທີ່ນະຄອນ Boston ລັດ Massachusetts ທ່ານຣອມນີກ່າວ ທໍານາຍວ່າ ໃນບັ້ນສຸດທ້າຍນັ້ນທ່ານກໍຈະຖືກແຕ່ງຕັ້ງໃຫ້ເປັນຜູ້ສະມັກຂອງພັກ ເຂົ້າ ແຂ່ງກັບປະທານາທິບໍດີ ບາຣັກ ໂອບາມາ ສັງກັດພັກເດໂມກຣັດໃນການເລືອກຕັ້ງ ປະທານາທິບໍດີສະຫະລັດໃນເດືອນພະຈິກທ້າຍປີນີ້ ໃນວັນອັງຄານວານນີ້ ມີການແຂ່ງກັນຊີງເອົາພວກຜູ້ແທນໄປຮ່ວມກອງ ປະຊຸມ ຫລວງຂອງພັກໃນຈໍານວນຫລາຍກວ່າ 1 ສ່ວນ 3 ຂອງຜູ້ແທນ ທັງໝົດ 1144 ຄົນທີ່ຕ້ອງການເພື່ອໃຫ້ໄດ້ຖືກແຕ່ງຕັ້ງໃຫ້ເປັນຜູ້ສະມັກ ເລືອກຕັ້ງປະທານາທິ ບໍດີຕາງໝ້າພັກ Republican ຊຶ່ງແມ່ນຫລາຍ ກວ່າ ຈໍານວນຜູ້ແທນທີ່ໄດ້ ໃນ ການເລືອກຕັ້ງຂັ້ນຕົ້ນແລະກອງປະຊຸມຄໍກັສຂອງພັກທີ່ຜ່ານມາແລ້ວນັ້ນ ບວກເຂົ້າ ກັນທັງໝົດ ໃນການເລືອກຕັ້ງຂັ້ນຕົ້ນໃນວັນອັງຄານວານນີ້ ທ່ານຊັນໂຕຣັມໄດ້ຮັບໄຊຊະນະ ໃນລັດ North Dakota Oklahoma ແລະ Tennessee ຊຶ່ງທ່ານໄດ້ຫວັງວ່າ ໄຊຊະນະຈະຊ່ວຍຟື້ນຄືນມາ ໂອກາດທີ່ຊ່ອຍໃຫ້ທ່ານໄດ້ຊະນະ 3 ລັດໃນມື້ດຽວ ໃນເດືອນແລ້ວນີ້